EkBass/fiwiki-20250220-pages-articles huggingface dataset:
Erikoispikajuna

Erikoispikajuna oli VR-Yhtymän edeltäjän, Valtionrautateiden, käyttämä markkinointitermi Suomen suurimpien asutuskeskusten välillä liikennöiville nopeille henkilöjunayhteyksille. Kyseiset junavuorot tulivat aikatauluihin "Erikoiskiitojuna"-nimikkellä (EK) vuonna 1972. Erikoispikajunia niistä tuli vuonna 1973. Erikoispikajunat liikennöivät Helsingistä Ouluun, Kontiomäelle, Joensuuhun, Jyväskylään ja Turkuun. Osalla erikoispikajunista on ollut markkinointinimi, tunnetuin näistä lienee Helsinki–Oulu-erikoispikajuna Lapponia. Aikatauluun tunnuksella EP merkittyjen junien suurin sallittu nopeus oli aluksi 120 kilometriä tunnissa, mutta nostettiin 140 kilometriin tunnissa vuonna 1981. Erikoispikajunien lisäksi liikennöi 1980-luvulla myös express- junat (EXP) Botnia Express Vaasaan ja Imatra Express Imatralle.http://vaunut.org/sarja/2579 vaunut.org, viitattu 7.12.2019 Erikoispikajunat poistuivat aikatauluista 1990-luvun puoliväliin mennessä, jolloin ne korvattiin InterCity-junilla. Erikoispikajunat tekivät lyhytkestoisen paluun 1990-luvun lopulla, kun ns. viikonloppujunat muutettiin erikoispikajunavuoroiksi. Näitä vuoroja ajettiin kesään 2001 asti, jolloin hinnoilttelu-uudistuksen yhteydessä näistä erikoispikajunista tuli tavallisia pikajunavuoroja. ==Erikoispikajunat== Suomen rataverkolla ovat liikennöineet seuraavat nimetyt erikoispikajunavuorot: * 1972–1979: Helsinki–Oulu — Polaria * 1972–1994: Helsinki–Oulu — Lapponia * 1972–1992: Helsinki–Joensuu — Karelia * 1972–1993: Helsinki–Kontiomäki — Savonia * 1985–1989: Helsinki–Jyväskylä — Centria * 1989–1995: Helsinki–Turku — ei nimeä Sekä seuraavat express- junavuorot: *1983–1988: Helsinki-Vaasa — Botnia Express *1985–1988: Helsinki- Imatra — Imatra Express Lisäksi liikenteessä oli vuoteen 2020 asti Suomen ja Venäjän kansainvälisessä henkilöliikenteessä kulkeva juna: * Tolstoi, Helsinki–Moskova -yöpikajuna (venäläisen standardin mukaisilla vaunuilla) Aikaisemmin Helsingin ja Pietarin välillä kulki kaksi junaa. Niiden kulku loppui Allegro-junan liikenteen alkamisen myötä vuonna 2010: * Sibelius, Helsinki–Pietari * Repin, Helsinki–Pietari (venäläisen standardin mukaisilla vaunuilla) ==Lähteet== * ===Viitteet=== Luokka:Suomen henkilöjunaliikenne Luokka:Valtionrautatiet
Važa-Pšavela

Važa-Pšavela (; oik. Luka Razikašvili, s. 1861, Tšargali, k. 1915, Tbilisi) oli georgialainen runoilija. Hänen teoksensa kuvasivat maan vuoristoseutujen elämää ja maisemia. ”Važa-Pšavela” oli Luka Razikašvilin taiteilijanimi, joka tarkoittaa kirjaimellisesti ”Pšavin jätkää”. Važa-Pšavela syntyi pieneen kylään Pohjois-Georgian vuoristoisessa Pšavin maakunnassa. Hän opiskeli Telavin, Gorin ja Tbilisin seminaareissa ja muutti sen jälkeen Pietariin, jossa hän opiskeli lakia. Palattuaan kotimaahansa hän toimi georgian kielen opettajana. Važa-Pšavelan runoissa eurooppalainen kirjallinen perinne yhdistyy Georgian vuoristoseutujen kansanrunouteen, ja monet niistä ovat nousseet maan kirjallisuuden klassikoiksi. Hänen tunnettuihin runoihinsa lukeutuvat esimerkiksi Aluda Ketelauri, Bakhtrioni, Stumar-Paspindzeli, Gogotur ja Apšina, Gvelistšamia, Eteri ja Mindia. Runot käsittelevät usein konflikteja yksilön halujen ja tunteiden ja yhteiskunnan vaatimusten välillä. Myös hänen veljensä suuntautuivat samalle alalle: Niko Razikašvili (1866–1927) oli runoilija ja Tedo Razikašvili (1869–1922) etnologi ja kansanrunouden keräilijä. == Lähteet == == Aiheesta muualla == Luokka:Georgialaiset kirjailijat Luokka:Vuonna 1861 syntyneet Luokka:Vuonna 1915 kuolleet
Rauman rata

Rauman rata on Suomen rataverkkoon kuuluva rataosuus, joka kulkee Kokemäeltä Raumalle. Rata on 47 kilometrin pituinen ja se valmistui vuonna 1897. Se oli Suomen ainoa kunnallinen rautatie vuoteen 1950 asti, jolloin se myytiin Valtionrautateille. Henkilöliikenne radalla päättyi 1988. Tavaraliikenne on edelleen vilkasta ja rata sähköistettiin tammikuussa 1998. Kiukaisista oli harvoin liikennöity haararata Säkylään. == Kiukainen–Säkylä-haararata == Kiukainen–Kauttua-haararata rakennettiin vuosina 1907–1908 rakennetun Kauttuan paperitehtaan kuljetuksia varten. Paperitehtaan omistanut A. Ahlström Oy osallistui radan rakentamiskustannuksiin. Rataosuuden rakennuspäätös tehtiin vuonna 1910, ja se tuli valmistuttaan pääradan tapaan Rauman kaupungin omistukseen, joka myös kustansi sille osoitetun kaluston. Kauttuan asemalta jatkui myös satamarata Pyhäjärven rantaan. Junaliikenne 14 kilometriä pitkällä radalla alkoi 1. helmikuuta 1913. Radalla oli myös henkilöliikennettä vuoteen 1953 saakka. Vuonna 1952–1953 rakennettiin seitsemän kilometrin pituinen rataosuus Kauttualta Säkylän Iso-Vimmaan Lännen Sokerin uudelle sokeritehtaalle. Sokeritehdas otettiin käyttöön 6. lokakuuta 1953 ja jo ensimmäisenä syksynä sinne saapui rataa pitkin 1 000 vaunulastia sokerijuurikasta. Viimeiset sokerijuurikkaat tätä rataa pitkin kuljetettiin syksyllä 2009, ja saman vuoden joulukuussa Kiukainen–Säkylä-rataosan kunnossapito lopetettiin. Radan varrella sijaitsevien tasoylikäytävien purkaminen aloitettiin syyskuussa 2011. Rata otettiin virallisesti pois käytöstä vuoden 2011 aikana. Liikennepaikat tällä radalla olivat Kiukainen, Eura, Kauttua ja Säkylä. Erkanemisvaihde radalle poistettiin Kiukaisista huhtikuussa 2020. == Lähteet == * Rauman rautatien historiaa (Web Archive- linkki) == Aiheesta muualla == Luokka:Suomen rataverkko Luokka:Kokemäen liikenne Luokka:Euran liikenne Luokka:Eurajoen liikenne Luokka:Rauman liikenne
The Marshall Mathers LP

The Marshall Mathers LP on rap-artisti Eminemin vuonna 2000 julkaisema albumi. Se on Eminemin kolmas levy. Levyltä on julkaistu neljä singleä: "Stan", "The Real Slim Shady", "Bitch Please II" ja "The Way I Am". Kolmesta on tehty musiikkivideo. Albumia on myyty maailmanlaajuisesti yli 20 miljoonaa kappaletta. Suomessa albumi sijoittui Suomen virallisella albumilistalla parhaimmillaan sijalle 1. Levy on aiheuttanut paljon kohua sen ollessa lyriikoiltaan paljon väkivaltaisempi ja raaempi kuin Eminemin debyyttialbumi. == Kansi == Albumilla on kaiken kaikkiaan kaksi kantta + Limited Editionin kansi. Albumin tunnetuimmassa kannessa Eminem istuu talon edessä. Eminem kasvoi tässä kyseisessä talossa. ==Kappalelista== # # # # # # # #{{kappale|The Real Slim Shady" # # # # # # # # # # ==Lähteet== Luokka:Eminemin albumit Luokka:Vuoden 2000 albumit
Päiväranta

Päiväranta on kaupunginosa Kuopiossa noin viiden kilometrin päässä keskustasta pohjoiseen. Asukkaita on noin 2 450. Päiväranta rajoittuu idässä viitostiehen, pohjoisessa Kallaveteen, lännessä Julkulan kaupunginosaan ja etelässä Puijon alueeseen. Päivärannan voimakkain kasvu ja rakentaminen ajoittui 1960–1980-luvulle. 1950-luvulla alueelle aloitettiin omakotitalojen, ja 1960-luvusta eteenpäin rivi- ja kerrostalojen rakentaminen. Rivi- ja omakotitaloja on Päivärannassa yhteensä yli puolet alueen asunnoista. Alueen palveluihin kuuluvat muun muassa kampaamoja, esikoulu, nuorisotalo Pänäri, Sale, Puijonsarven koulu, joka on ala- ja yläluokat sisältävä yhtenäiskoulu. Vuonna 2011 koululle valmistui uusi rakennus ja samassa rakennuksessa toimii myös esikoulu. Päivärantaan valmistui elokuussa 2008 myös K-Citymarket. Puijonsarven (Päiväranta) suunnittelualueelle on sijoittunut vain 305 työpaikkaa (1.1.2008), joten se on lähes puhdas asuinalue . Päivärannassa on hyvät virkistysmahdollisuudet, sillä Puijolta löytyy muun muassa pururata sekä talvisin valaistut hiihtoladut. ==Lähteet== ==Aiheesta muualla== *Päiväranta Kuopion kaupunginosat -palvelussa *
Wilsonin lause

Matematiikassa Wilsonin lauseen mukaan p on alkuluku, jos ja vain jos :(p-1)!\ \equiv\ -1\ (\mbox{mod}\ p). == Historia == Lauseen keksi ensimmäisenä Ibn al- Haytham (tunnetaan myös nimellä Alhazen), mutta se on nimetty John Wilsonin mukaan, joka keksi tuloksen yli 700 vuotta myöhemmin. Edward Waring julkaisi tuloksen vuonna 1770, vaikka hän ja Wilson eivät kyenneet todistamaan lausetta. Joseph Louis Lagrange antoi ensimmäisen todistuksen vuonna 1773. Gottfried Leibniz tunsi myös tuloksen vuosikymmenen aikaisemmin, mutta ei koskaan julkaissut todistusta. == Todistus== Jos p on pariton alkuluku, joukko G = (Z/pZ)× = {1, 2, ... p − 1} muodostaa multiplikatiivisen ryhmän modulo p suhteen. Tällöin kaikilla G:n alkioilla a on olemassa yksikäsitteinen käänteisalkio b, jolle ab ≡ 1 (mod p) ja joka on siis myös G:n alkio. Jos a ≡ b (mod p), on a2 ≡ 1 (mod p), jolloin a2 − 1 = (a + 1)(a − 1) ≡ 0 (mod p), ja koska p on alkuluku, on oltava a ≡ 1 tai −1 (mod p), joten a = 1 tai a = p − 1\. Toisin sanoen 1 ja p − 1 ovat itsensä käänteisalkioita, mutta kaikille muille G:n alkioille on olemassa toinen käänteisalkio, joten ryhmittelemällä tulon tekijät huomataan, että tuloksi tulee −1\. Jos p = 2, on helppo nähdä, että Wilsonin lause on voimassa. Toisaalta olkoon kongruenssirelaatio voimassa yhdistetylle luvulle n. Tällöin n:llä on aito tekijä d, 1 < d < n. Selvästi d jakaa (n − 1)!. Mutta kongruenssin perusteella d jakaa myös luvun (n − 1)! + 1, joten d jakaa ykkösen, mikä on ristiriita. == Lähteet == * Luokka:Lukuteoria Luokka:Matemaattiset teoreemat
Adžarian lippu

Adžarian lippu on Georgiaan kuuluvan Adžarian autonomisen tasavallan virallinen lippu. Lippu muodostuu seitsemästä vaakaviivasta, joista neljä on sinisiä ja kolme valkoisia. Lisäksi lipun tangon puoleisessa yläkulmassa on Georgian lippu. Lipun siniset raidat kuvaavat Mustaamerta ja valkoiset puhtautta. Lippu otettiin käyttöön 24. heinäkuuta 2004 Adžarian korkeimman neuvoston päätöksellä. == Aiemmat liput == Kesäkuusta 2000 heinäkuuhun 2004 Aslan Abašidzen hallinto käytti sinipohjaista lippua, jonka tangon puoleisessa yläkulmassa oli seitsemän keltaista tähteä. Sininen väri kuvasi Mustaamerta ja tähdet Adžarian kahta kaupunkia (Batumi ja Kobuleti) ja viittä piirikuntaa (Batumi, Kobuleti, Keda, Šuahevi ja Hulo). Neuvostoliittoon kuuluessaan Adžaria muodosti Adžarian autonomisen sosialistisen neuvostotasavallan, jolla oli oma lippu vuosina 1921–1950 ja 1978–1991. Lippu oli muuten samanlainen kuin Gruusian sosialistisen neuvostotasavallan, paitsi että siinä oli georgiankielinen teksti ASSR (ASNT). == Lähteet == * Flags of the World Lippu Luokka:Itsehallintoalueiden liput
Ristinummi

Ristinummi voi tarkoittaa ainakin seuraavia asioita: * Ristinummi, kaupunginosa Järvenpäässä * Ristinummi, lakkautettu rautatieseisake * Ristinummi, kaupunginosa Vaasassa * Ristinummi, kylä Yläneellä.
Międzyrzec Podlaski

Międzyrzec Podlaski on kaupunki Lublin voivodikunnassa Itä-Puolassa. Siellä asui vuoden 2019 arvion mukaan 16 753 asukasta. == Historia == Ensimmäinen virallinen maininta Międzyrzec Podlaskista on vuodelta 1477. Kaupungissa on asunut suuri juutalaisyhdyskunta 1500-luvulta asti. Itävaltalaiset valloittivat kaupungin 1795 ja se kuului vuodet Varsovan suuriruhtinaskuntaan vuodesta 1809 vuoteen 1815, jolloin siitä tuli osa Venäjää. Kolme neljäsosaa Międzyrzec Podlaskin asukkaista (noin 12 000) oli juutalaisia 1930-luvun lopussa. Neuvostoarmeija valtasi kaupungin syyskuun lopussa 1939. Neuvostojoukot antoivat kaupungin kuitenkin Saksalle, mikä oli osa Molotov–Ribbentrop-sopimusta. Antautumisen jälkeen noin 2 000 juutalaista jätti kaupungin ja muutti neuvostoliittolaisten hallinoimalle alueelle. Międzyrzec Podlaskiin nousi pian getto, jossa oli parhaimmillaan jopa 20 000 vankia. Getto tuhottiin 17. heinäkuuta 1943. Kun viimeiset 160–200 asukasta ammuttiin, kaupunki julistettiin virallisesti vapaaksi juutalaisista. Alle 1 % juutalaisasutuksesta selviytyi saksalaisvaltauksesta. == Lähteet == == Aiheesta muualla == * miedzyrzec.pl Luokka:Lublinin voivodikunnan kaupungit
Dan Gillerman

Dan Gillerman (דן גילרמן; s. 1944 Israel) on israelilainen diplomaatti, joka oli maansa 13. pysyvä edustaja YK:ssa. Hänet nimitettiin elokuussa 2002 ja hän astui virkaan 1. tammikuuta 2003. Gillermanin kausi kesti vuoteen 2008 asti. Hänen seuraajansa tehtävässä oli Gabriela Shalev. Gillermanilla on koulutus Tel Avivin yliopistosta ja Jerusalemin heprealaisesta yliopistosta. Hän on työskennellyt useiden israelilaisten yritysten toimitusjohtajana, Israelin keskuskauppakamarin puheenjohtajana, First International Bank of Israelin hallituksen jäsenenä sekä pankinjohtajana Bank Leumissa ja Israelin keskuspankissa. Gillerman on ollut vahva vaikuttaja Israelin talouden liberalisoinnissa ja Israelin viennissä kohti vapaata markkinataloutta. Gillerman piti yllä dialogia Lähi-idän alueen johtajien kanssa yrittäen edistää alueen taloudellista yhteistyötä sekä rauhanprosessia. Hänet äänestettiin 60. YK:n yleiskokouksen varapresidentiksi 5. kesäkuuta 2005. Edellinen tällä paikalla palvellut israelilainen oli Abba Eban vuonna 1952. Israelin asetti ehdolle United Nations Western Europe and Others Group (WEOG). Luokka:Israelilaiset yritysjohtajat Luokka:Israelilaiset diplomaatit Luokka:Vuonna 1944 syntyneet Luokka:Elävät henkilöt
Mauritzbergin linna

Mauritzbergin linna () on linna Norrköpingin kunnassa Ruotsissa. Se sijaitsee Itämereen kuuluvan Bråvikenin lahden rannalla noin 35 kilometriä Norrköpingin kaupungista itään. Linnan vanhimmat osat ovat peräisin 1500-luvulta, ja sen omisti alun perin Birger Nilsson Grip. Hänen jälkeensä linnalla on ollut lukuisia eri omistajia. Nykyään sen omistaa suomalainen Liisa Lipsanen, joka osti sen vuonna 1990. Tuolloin linna muutettiin hotelliksi sekä konferenssikeskukseksi. Yrityksiä johtaa nykyisin Lipsasen poika. == Historia == Linna on alkuperäiseltä nimeltään Björsätter. Nykyisen nimensä se sai vuonna 1593, kun Birger Nilsson Gripin pojan Mauritzin tytär Ebba perittyään linnan isältään Mauritzilta nimesi sen isänsä mukaisesti Mauritzbergin linnaksi. Mauritz Gripin peruja on myös linnan pohjoinen siipi, sillä se rakennettiin linnan jatkoksi hänen toimiessaan linnanherrana. Linnan kivestä tehty päärakennus on rakennettu 1600-luvulla, ja sen rakennuttajana toimi Ebba Gripin tyttären Elisabethin aviomies vapaaherra Erik Sparre. Myöhemmin Sparre myi linnan kuningatar Kristiinan hoviräätälille Claude Roquettelle (aateloiduttuaan sukunimeltään Hägestjerna). Vuonna 1719 linna sai kokea massiivisia tuhoja, kun venäläiset polttivat sen. Linna kuitenkin rakennettiin uudelleen kreivi Claes Ekebladin, Claude Hägerstjernan tyttären pojan, toimiessa rakennuttajana. Se valmistui vuonna 1725, Carl Hårlemanin suunnittelemine koristeluineen. Linna ehti olla useilla omistajilla, eri yritysten henkilökunnan virkistyspaikkana ja koulutuskeskuksena sekä päihdehuoltolana ennen kuin Lipsanen osti sen vuonna 1990. Hän palautti sisustuksen 1700-luvun tyyliin. == Lähteet == == Aiheesta muualla == * Mauritzbergin linnan ruotsinkieliset sivut Luokka:Norrköpingin kunta Luokka:Itä-Götanmaan läänin linnat
DVD+RW DL

DVD+RW DL (DVD Rewritable Dual Layer) on uudelleenkirjoitettava optinen levy, jonka tallennuskapasiteetti on 8,5 gigatavua. DVD+RW DL -levyissä on kaksi uudelleenkirjoitettavaa kerrosta. Maaliskuussa 2006, DVD+RW Alliance hyväksyi spesifikaation "DVD+RW part 2: Dual Layer, volume 1; DVD+RW 8.5 Gbytes, Basic Format Specifications, version 1.0, March 2006", joka on jo julkaistu. ==Katso myös== *DVD+R DL *DVD+RW *DVD+R *DVD-RW DL *DVD-R DL *DVD-RW *DVD-R *DVD Luokka:DVD-tallennusvälineet‎ en:DVD+RW#Dual layer
19 tuuman räkki

19 tuuman räkki on standardisoitu (EIA 310-D, IEC 60297 ja DIN 41494 SC48D) laiteteline tai -kaappi, johon voidaan asentaan nimensä mukaisesti 19 tuumaa (482,6 mm) leveällä etulevyllä varustettuja laitteita. Reunakiskojen välinen aukko on määritelty minimissään 17,72 tuuman eli 450mm leveäksi. Teline voi yksinkertaisimmillaan koostua kahdesta pystysuorasta alumiiniprofiilista tai peltilistasta johon laitteet kiinnitetään etupaneelistaan. Yleisimmin räkki on kuitenkin kaappimainen muodostuen neljästä profiilista tai listasta, joiden varaan asennetaan syvyyssuunnassa kiskot tai hyllyt laitteiden sijoitusta varten. Tällöin kiskot tai hyllyt toimivat laitteiden kannattimina ja etupaneelikiinnityksen tehtävänä on lähinnä pitää laite paikallaan räkissä. Laitteiden, kiskojen ja hyllyjen kiinnittämiseen käytetään tavallisesti korimuttereita ja ruuveja. Räkkeihin on saatavissa usein myös runsaasti lisävarusteita, kuten tarvikelaatikoita, pyöriä, ovia ja sivupaneeleita. Suljettavissa räkkikaapeissa voi olla myös tuulettimet tai kylmäkone laitteiden synnyttämän lämmön poistamiseksi ja sopivan käyttölämpötilan ylläpitämiseksi. Räkkejä käytetään ammattimaisessa käytössä mm. tieto-, tietoliikenne- ja audiotekniikan sekä erilaisten mittalaitteiden ja instrumenttien kiinnitykseen. Lukuisista toisiinsa kytkettävistä laitteista saadaan räkkiin asennettuna selkeä kokonaisuus. 19 tuuman räkki on näistä yleisin ja muodostunut standardiksi esimerkiksi palvelinkoteloissa. 23 tuuman räkki on toinen yleinen koko. == U-yksikkö == Räkkiin kiinnitettävien laitteiden korkeutta mitataan käyttämällä U-yksikköä (). Yhden räkkiyksikön korkeus on 44,45 mm (1,75 tuumaa). Yhden räkkiyksikön korkuista laitetta merkitään merkinnällä "1U", kahden yksikön korkuista laitetta merkinnällä "2U", jne. Laitteista, jotka vievät leveyssuunnassa vain puolen yksikön verran tilaa käytetään lisämerkintää "half-rack". == Lähteet == == Aiheesta muualla == Luokka:Äänentoistotekniikka Luokka:Standardit
Volvo 940 ja 960

Volvo 940 ja 960 ovat Volvon vuosina 1990–1998 valmistamia edustusluokan henkilöautomalleja, jotka korvasivat aiemman 700-sarjan. Ne eivät olleet täysin uusia malleja, vaan edeltäjistään uudistettuja versioita. Vuonna 1996 960-mallin sedanin nimeksi vaihtui S90 ja farmarista puolestaan tuli V90. 900-sarjan seuraajaksi tuli Volvo S80, joka oli etuvetoinen ja päätti takavetoisten Volvojen aikakauden. == Volvo 940 == Volvo 940 esiteltiin syksyllä 1990 korvaamaan 740, joka jäi kuitenkin vielä mallistoon vuoteen 1992 saakka. Ulkonäöllisinä muutoksina keulan ja perän muotoilu oli aiempaa pehmeämpää. Uutena turvaominaisuutena sekä 940- että 960-malleissa oli SIPS- sivutörmäyssuoja, jota myöhempinä mallivuosina täydennettiin etuistuimiin asennetuilla sivuturvatyynyillä. == Volvo 960 == Ylellisempi Volvo 960 esiteltiin syksyllä 1990 760-mallin korvaajaksi. Edeltäjänsä tavoin sen kojelauta oli erilainen kuin 940-mallissa. Syksyllä 1994 Volvo 960 sai entisiä matalammat ajovalot ja pehmeämmin muotoillut puskurit. 940-malliin vastaavia uudistuksia ei tehty. Vuonna 1996 Volvon uuden nimeämiskäytännön mukaisesti sedanista tuli S90 ja farmarista V90. == Lähteet == == Aiheesta muualla == 900-sarja Luokka:E-segmentin autot Luokka:1990-luvun autot
Taidealan yliopistotutkinnot

Taidealan yliopistotutkintoja voi Suomessa suorittaa Aalto-yliopiston taiteiden ja suunnittelun korkeakoulussa, Taideyliopistossa sekä Lapin yliopistossa. Taidealan yliopistotutkinnon suorittaneet voivat toimia mm. kuvataiteilijoina, muusikkoina, näyttelijöinä, ohjaajina, tanssijoina, koreografeina, taideteollisuuden suunnittelijoina kuten graafisina suunnittelijoina, teollisina muotoilijoina tai taideaineiden opettajina. Osa toimii myös tutkijoina tai erilaisissa kulttuurialan virkamies- ja asiantuntijatehtävissä. == Taideyliopisto == Kolmesta aiemmin itsenäisestä akatemiasta muodostettu Taideyliopisto aloitti toimintansa vuoden 2013 alussa. Taideyliopiston Sibelius-Akatemiassa annetaan musiikin, Taideyliopiston Teatterikorkeakoulussa näyttämö- ja tanssitaiteen ja Taideyliopiston Kuvataideakatemiassa kuvataiteen korkeinta opetusta. Taideyliopistosta voi valmistua musiikin, teatteritaiteen, tanssitaiteen sekä kuvataiteen kandidaatiksi, maisteriksi, lisensiaatiksi ja tohtoriksi. == Katso myös == *Kuvataiteelliset yliopistotutkinnot Luokka:Yliopistotutkinnot Luokka:Kuvataidealan tutkinnot == Aiheesta muualla == * Taideyliopisto *Taideyliopiston Sibelius-Akatemia * Taideyliopiston Teatterikorkeakoulu * Taideyliopiston Kuvataideakatemia
Arkadi

Arkadi on pylväiden tai pilareiden kannattama holvikaarten sarja, tai myös käytävä, jonka seinämänä on tällainen pylväikkö.Taidehistorian sanasto Jyväskylän yliopisto Pylväiden välissä on usein sisäänkäyntejä pieniin liikkeisiin; laajempi arkadi on ostoskeskuksen edeltäjä.Royal Arcade Shopping London Ostoskeskukseksi kasvanutta arkadia sanotaan usein pasaasiksi tai galleriaksi. Arkadeja rakennetaan varsinkin maissa, joissa ulkona kävely on tukalaa: tropiikissa suojaksi auringolta, Pohjoismaissa suojaksi pakkasilta ja lumentulolta. == Lähteet == == Aiheesta muualla == Luokka:Arkkitehtuurin käsitteet Luokka:Tilat
Juopulinkoski

Juopulinkoski on noin 700 metrin pituinen luonnontilainen koski Kiiminkijoessa Ylikiimingin kaupunginosassa Oulussa lähellä seututeiden 833 ja 836 risteyskohtaa. Koski sijaitsee noin 40 kilometriä ylävirtaan Kiiminkijoen suulta ja noin 108 kilometriä alavirtaan joen alkulähteestä Kivarinjärvestä. Joen itärannalla sijaitsee tanssipaikka Nuijamiesten lava sekä urheilualue. Koskialueen niskalla Kiiminkijoen väylä jakaantuu kolmeen kapeampaan väylään, kiertäen koskenniskalla sijaitsevat saaret. Vuolain osuus alkaa kosken niskalta ja jatkuu ohi alueen puolenvälin. Saaria koskialueella on kaksitoista, joista kolme on koskiväylän alaosassa. Kosken alaosassa joki muodostaa saarien lomaan myös matalia kaislikkoja sekä syvän uoman. Juopulinkoski on matala koskialue, joka soveltuu perhokalastukseen. Koskeen istutetaan pyyntikauden aikana viikoittain meritaimenia. Luontaisia saaliskaloja ovat hauet, lohet, taimenet ja harjukset. ==Lähteet== Luokka:Kiiminkijoen vesistö Luokka:Suomen kosket Luokka:Oulun luonto Luokka:Ylikiiminki
Balkanin taistelut (ensimmäinen maailmansota)

Balkanin taistelut ovat ympärys- ja keskusvaltojen välisiä taisteluita ensimmäisessä maailmansodassa Balkanilla. Keskusvalloista alueen taisteluihin osallistuivat Itävalta-Unkari, Bulgaria ja Saksan keisarikunta sekä ympärisvalloista Ranska, Montenegro, Venäjän keisarikunta, Serbia ja Yhdistynyt kuningaskunta sekä myöhemmin ympärysvaltoihin liittyneet Romania ja Kreikka. == Serbian taistelut == Itävalta yritti ensin suoraan vallata Serbian. Alussa Serbia onnistui kahdesti torjumaan Itävallan joukot, mutta syksyllä 1915 Saksan, Itävallan ja Bulgarian yhteishyökkäyksen jälkeen serbiarmeijan rippeet vetäytyivät Albaniaan. == Romanian taistelut == Romania oli ennen sotaa Itävalta-Unkarin liittolainen, mutta se liittyi ympärysvaltoihin elokuussa 1916. Syynä tähän oli halu vallata Transilvania. Aluksi Romanian joukot etenivät nopeasti Transilvanian puolelle. Saksa ja Itävalta iskivät takaisin syyskuun alussa. August von Mackensenin johdolla ne etenivät lokakuussa Mustanmeren rannalle ja valtasivat marraskuussa Bukarestin. == Albanian taistelut == Hieman ennen ensimmäiseen maailmansotaan liittymistään Italia miehitti joulukuussa 1914 Albanialle kuuluneen Vloren satamakaupungin. Sotaan liityttyään Italia laajensi syksystä 1916 alkaen miehittämäänsä Albanian aluetta etelämmäksi. Ympärysvaltojen luvalla Italia miehitti Epeiroksen pakottaen puolueettoman Kreikan joukot vetäytymään alueelta. Kesäkuussa 1917 Italia julisti miehittämänsä Keski- ja Etelä- Albanian alueet protektoraatikseen ja Pohjois-Albania jaettiin Serbian ja Makedonian kesken. Lokakuun loppuun 1918 mennessä Ranskan ja Italian joukot olivat riisuneet aseista Albaniassa olleet Itävalta-Unkarin joukot. == Lähteet == == Aiheesta muualla == * Romanian draama. Neuvotteliko Venäjä v. 1916 Itävallan ja Saksan kanssa Romanian jakamisesta? Venäjän petos antoi maalle lopullisen iskun, Hakkapeliitta, 22.11.1932, nro 47, s. 20, Kansalliskirjaston digitaaliset aineistot Luokka:Ensimmäisen maailmansodan taistelut Luokka:Seulonnan keskeiset artikkelit
Pyhä Julius I

Pyhä Julius I (n. 280–12. huhtikuuta 352) oli paavi 6. helmikuuta 337 – 12. huhtikuuta 352. Hän oli syntyperäinen roomalainen. Hänet valittiin Pyhän Markuksen seuraajaksi, kun paavinistuin oli ollut tyhjänä neljän kuukauden ajan. Hän toimi areiolaisuutta vastaan ja kutsui koolle Sardican kirkolliskokouksen, jossa areiolaisuus tuomittiin. Julius vakiinnutti joulukuun 25. päivän Jeesuksen syntymäpäiväksi eli joulun päivämääräksi vuonna 345.Why December 25th History.com Samaan aikaan aikaisemmin oli vietetty talvipäivänseisauksen jälkeistä voittamattoman auringon päivää, Sol Invictusta. Julius on pyhä katolisessa kirkossa, ja ortodoksinen kirkko puolestaan kunnioittaa hänen tukemaansa pyhää Atanasios Suurta ortodoksisuuden isänä. ==Lähteet== Luokka:Paavit Luokka:Syntymävuosi tuntematon Luokka:350-luvulla kuolleet
Kivarinjärvi

pienoiskuva|Kivarinjärvi. Kivarinjärvi on kylä Puolangalla Kainuussa samannimisen järven etelärannalla ja seututien 837 varrella. Kylä sijaitsee noin kolmen kilometrin päässä Puolangan keskustaajamasta länteen. Kylä kuuluu kirkonkylän koulupiiriin. Luokka:Puolangan kylät
Liberius

Liberius, joka oli paavina 17. toukokuuta 352 – 24. syyskuuta 366,Hanska 2005: 317 on varhaisin paavi, jota ei ole vielä kanonisoitu. Hänen paaviuskaudellaan käytiin kiistoja Atanasios Suuren asemasta; Liberius kieltäytyi tuomitsemasta Atanasiosta, mikä puolestaan johti Liberiuksen kahden vuoden maanpakoon, jonka aikana paavinistuin oli vastapaavi Felix II:n hallussa. == Lähteet == * ===Viitteet=== Luokka:Paavit Luokka:Vuonna 366 kuolleet
Lähi-idän taistelut (ensimmäinen maailmansota)

Lähi-idän taistelut ensimmäisessä maailmansodassa käytiin muiden keskusvaltojen tukeman Osmanien valtakunnan ja ympärysvaltojen (erityisesti Brittiläisen Imperiumin ja Venäjän keisarikunnan) välillä 29. lokakuuta 1914 – 30. lokakuuta 1918. Sotatoimet voidaan jakaa viiteen erilliseen sotaretkeen, jotka olivat: Siinain ja Palestiinan, Mesopotamian, Kaukasuksen, Persian sotaretket sekä Gallipoli. Lisäksi oli vaatimattomammat Pohjois-Afrikan, Arabian niemimaan ja Etelä-Arabian sotaretket. Järjestäytyneiden yhtymien lisäksi kumpikin osapuoli käytti erilaisia erikoisjoukkoja ja sissejä. Ympärysvaltojen puolella taisteli esimerkiksi arabikapinallisia ja armenialaisia vastarintataistelijoita. Venäjän keisarikunnan sotatoimet alueella päätti Erzincanin aselepo 5. joulukuuta 1917 ja Venäjän vallankumousneuvosto vetäytyi sodasta lopullisesti allekirjoitettuaan Brest- Litovskin rauhan 3. maaliskuuta 1918. Armenialaiset osallistuivat Tranzonin rauhankokoukseen 14. maaliskuuta 1918, minkä tuloksena allekirjoitettiin Batumin sopimus 4. kesäkuuta. Osmanit hyväksyivät Mudrosin aseleposopimuksen 30. lokakuuta ja Sevresin rauhansopimus allekirjoitettiin 10. elokuuta 1920 ja edelleen Lausannen sopimus 24. heinäkuuta 1923. == Taustaa == Osmanit olivat allekirjoittaneet salaisen liittosopimuksen Saksan kanssa 2. elokuuta 1914. Osmanien valtakuntaa vastassa olivat Ison-Britannian ja Venäjän joukot. Taisteluja käytiin Kaukasuksella, Dardanelleilla, Mesopotamiassa, Siinailla ja Palestiinassa sekä Arabiassa. == Lähi-idän taistelut == Kaukasuksen taistelu alkoi, kun Turkki hyökkäsi Venäjän eteläosissa. Venäjä eteni Kaukasuksella vuosina 1915 ja 1916, ja taas vuonna 1917 Turkki. Vuonna 1915 islaminuskoiset osmanit kohdistivat ankaran vainon kristittyihin armenialaisiin tappaen heitä arvolta 600 000–1,5 miljoonaa. Venäjälle kärsitty tappio haluttiin kostaa armenialaisille, jotka olivat samankaltaisessa asemassa kuin natsi-Saksan juutalaiset. Jotkut armenialaiset olivat liittyneet Venäjän armeijaan. Armenialaisia karkotettiin kotiseudulta muun muassa Syyriaan nälkään kuolemaan. Armenialaisia oli Turkissa 1914 noin kaksi miljoonaa. Nuorturkkilainen hallinto oli tämän vainon takana. Etelämpänä ympärysvallat yrittivät vallata Osmanien valtakunnan alueita aluksi turhaan, myöhemmin menestyen. Mesopotamiassa taisteltiin 1915–1916 briteille tappiollisesti, mutta 1917 Britannian joukot valtasivat Bagdadin. Menestystä ei briteille tullut myöskään Siinailla ja Palestiinassa ennen vuosia 1917 ja 1918. Brittikomentaja T. E. Lawrence auttoi arabeja tekemään kapinan sodan loppupuolella. Luokka:Seulonnan keskeiset artikkelit
Damasus I

Pyhä Damasus I (305 – 11. joulukuuta 384The Book of Saints: 148) oli paavina 1. lokakuuta 366 – 11. joulukuuta 384.Hanska 2005: 317 Hän oli syntynyt noin vuonna 305 joko Roomassa tai nykyisen Portugalin alueella. Damasuksen valintaa edelsi katkera taistelu Ursinuksen kanssa, josta tuli vastapaavi. Damasus toimi aktiivisesti kirkon yhtenäisyyden puolesta areiolaisuutta vastaan ja järjesti kirkolliskokouksia, joissa tuomittiin myös apollinarismi ja makedonialaisuus harhaopeiksi. Hän saattoi osallistua myös itäisen kirkon Konstantinopolin kirkolliskokouksen järjestelyihin, mutta ainakin hän lähetti sinne edustajansa. Damasus oli läheisessä yhteydessä kirkkoisä Hieronymukseen ja teetti tällä uudistetun latinankielisen raamatunkäännöksen Vulgatan. Aikalaiset syyttivät Damasusta maallisten huvitusten tavoittelusta, sillä hänen juhlansa tunnettiin ylellisyydestä. ==Lähteet== * * ===Viitteet=== == Aiheesta muualla == Luokka:Paavit Luokka:Vuonna 305 syntyneet Luokka:Vuonna 384 kuolleet
Yamanashin prefektuuri

Yamanashin prefektuuri () sijaitsee Chūbun alueella, Honshūn saarella, Japanissa. Sen pääkaupunki on Kōfu. == Maantiede == Yamanashin prefektuuriin kuuluu kapea keskuslaakso, jota reunustavat vuoristot. Fuji muodostaa osan prefektuurin eteläisestä rajasta. Yamanashin naapuriprefektuureja ovat Tokio, Kanagawa, Saitama, Shizuoka ja Nagano. Fujin pohjoispuolella sijaitsevat Fujin viisi laavavirtojen muodostamaa järveä: Yamanakako, Kawaguchiko, Saiko, Shōjiko ja Motosuko. == Aluejako == Yamanashin prefektuuri jakautuu 13 kaupunkiin ja 14 muuhun kuntaan, joista kahdeksan on maaseutukaupunkeja ja kuusi on kyläkuntia. Kunnat kuuluvat viiteen piirikuntaan, joilla ei ole hallinnollista merkitystä. ;Kaupungit *Chūō *Fuefuki *Fujiyoshida *Hokuto *Kai *Kōfu (pääkaupunki) *Kōshū *Minami-Alps *Nirasaki *Ōtsuki *Tsuru *Uenohara *Yamanashi ;Kunnat piirikunnittain Piirikunta Kunta Kita-Tsuru Kosuge · Tabayama Minami-Koma Hayakawa · Fujikawa · Minobu · Nanbu Minami-Tsuru Dōshi · Fuji-Kawaguchiko · Narusawa · Nishi-Katsura · Oshino · Yamanakako Naka-Koma Shōwa Nishi-Yatsushiro Ichikawa-Misato == Historia == Yamanashin prefektuuri on kehittynyt Meiji-kautta edeltäneestä Kain maakunnasta ja se vakiinnutti nykyisen nimensä ja rajansa vuonna 1871. == Lähteet == == Aiheesta muualla == * Yamanashin prefektuurin viralliset sivut * Yamanashi-turistitietoutta *
Siricius

Pyhä Siricius (n. 334–26. marraskuuta 399) oli paavina 15. joulukuuta 384 – 26. marraskuuta 399.Hanska 2005: 317The Book of Saints: 516 Hänet valittiin yksimielisesti, vaikka vastapaavi Ursicinus pyrki nousemaan varsinaiseksi paaviksi. Siricius oli aktiivinen paavi joka järjesteli kirkon hallintoa, lähetti paimenkirjeitä koskien muun muassa katolisen kirkon selibaattivaatimuksia, ja otti kantaa erilaisiin harhaoppeihin. Kun espanjalainen piispa Priscillian teloitettiin syytettynä harhaopista ja noituudesta, Siricius puolusti häntä. Siricius oli ensimmäinen Rooman piispa, joka käytti itse arvonimeä paavi. ==Lähteet== * * ===Viitteet=== Luokka:Paavit Luokka:390-luvulla kuolleet
Pooli

Pooli () on liiketaloudessa yhteiskäyttöisten resurssien varanto tai jaetun vastuun yhteistoimintaryhmä henkilöitä tai yrityksiä. Resurssi voi olla tietokoneen muistia, yrityksen henkilöresursseja, yritysten yhteenliittymä esimerkiksi isossa rakennusprojektissa, vakuutuspooli suurten riskien hajauttamiseksi tai yhteisomistuksen hallitseva ryhmittymä. Yhteistoimintaryhmistä esimerkki ovat huoltovarmuuskeskuksen alaiset toimialakohtaiset poolit kuten öljypooli, tietoverkkopooli ja graafinen pooli. Pooli tarkoittaa suomen kielessä myös kiertopistettä, akselin napaa. Kemiassa poolisuus () tarkoittaa elektronitiheyden jakautumista molekyylissä niin, että siihen syntyy negatiivisesti ja positiivisesti varautuneet päät. Sähköopissa pooli () tarkoittaa sähkökentän tai sähkölaitteen jännitteen pääte- tai kytkentäkohtaa (kohtiota), napaa. Pooli on myös magneettikentän voimakkain kohta, johon kentän voidaan ajatella keskittyvän. Pooli on analyyttisen funktion sellainen argumentti, jolla se tulee äärettömäksi (napa).
Hovimäen kartano

Hovimäen kartano on Enonkosken kirkonkylällä sijaitseva entinen kartano. Kahden järven, Ylä-Enonveden ja Ala-Enonveden välisellä rantatöyräällä sijaitseva rakennus on ollut vuodesta 1983 matkailukäytössä ja nykyisin siinä toimii ravintola-hotelli. Kartanon rakennutti viipurilainen kauppahuone T. Tiehanoff vuonna 1854. Veljessarjan vanhin, kauppaneuvos Michael Tiehanoff, oli noihin aikoihin Enonkoskella paikallinen suurmies, joka omisti sahan ja lasitehtaan sekä rakennutti Enonkosken kirkon. Kartanossa asuttiin sekä majoitettiin ja ruokittiin vieraita. Kartanossa sijaitsivat myös toimistotilat, missä tehtiin puutavarakauppoja. 1900-luvulla metsäyhtiö Kaukas osti kartanon, ja vuonna 1954 sen osti Enonkosken kunta, jolloin rakennukseen tehtiin suuret remontit, muun muassa laitettiin lämpöeristeet ja tehtiin ikkunaremontti, joiden seurauksena rakennuksen aiemmin kartanomainen ulkomuoto muuttui. Vuonna 1983 rakennus myytiin Kievari Enonhovi -nimiselle yhtiölle, joka harjoitti rakennuksessa ravintola- ja hotellitoimintaa. Vuonna 2020 rakennus siirtyi KORPI Ravintoloiden omistukseen. == Lähteet == Luokka:Enonkosken rakennukset ja rakennelmat Luokka:Suomen kartanot Luokka:Suomen 1800-luvulla rakennetut rakennukset ja rakennelmat
Michail Tichanoff

Michail Timofejevitš Tichanoff (22. marraskuuta 1816 Viipuri – 25. helmikuuta 1891 Viipuri) oli kauppias, yrittäjä ja kauppaneuvos (1856), aikanaan yksi Saimaan alueen teollisuuden suurhahmoista. Tichanoffin vanhemmat olivat kauppaneuvos Timofei Tichanoff ja Paraskovia Tichanova ja puoliso vuoteen 1889 Anna Tescheluchin. Erityisesti Enonkoskella Michail Tichanoff oli merkittävä henkilö. Hän myös pani alulle koululaitoksen Enonkoskella ja rakennutti Hovimäen kartanon. Enonkosken alajuoksulla hän johti sahaa ja Kangassaarella vuonna 1850 valmistunutta Koskilan lasitehdasta, jonka oli perustanut siksi, että sahan tuottamalle jätepuulle olisi käyttöä polttoaineena. Lasitehdas lopetettiin kannattamattomana vuonna 1903. Tichanoff auttoi enonkoskelaisia myös monin muin tavoin. Enonkoskelaisilla oli tapana soutaa kirkkoon Kerimäelle, kunnes erään kerran myrskyllä tapahtui kahdeksan henkeä vaatinut kirkkoveneonnettomuus. Tichanoff rakennutti vuonna 1859 Enonkoskelle oman kirkon todeten, ettei enonkoskelaisten enää tarvitse hukkua kirkkomatkalla. Aina vuoteen 1872 saakka hän maksoi kirkon toimintakulut sekä papin ja opettajan palkat. Tichanoff aloitti sahaustoiminnan myös Kivijärven pitäjän eteläosassa, sittemmin Kannonkoskeksi itsenäistyneen kunnan alueella, Kannonsahalla vuonna 1837, jonne teollisen toiminnan seurauksena syntyi seudun ensimmäinen taajaväkinen yhdyskunta kauppoineen, kouluineen, kirjastoineen ja myllyineen. == Lähteet == ==Aiheesta muualla== * Nettiradio Mikaeli: Lasitehtaan tuotteita nostettiin järven pohjasta Luokka:Suomalaiset kauppiaat Luokka:Suomalaiset yrittäjät Luokka:Kauppaneuvokset Luokka:Vuonna 1816 syntyneet Luokka:Vuonna 1891 kuolleet
Näännytyssota

Näännytyssota eli uuvutussota on sodankäynnin muoto, jossa pyritään heikentämään vihollisen mahdollisuuksia jatkaa taistelua kaikin keinoin. Näännytyssodankäynnissä pyritään hankaloittamaan vihollisen yhteiskunnan toimintaa mahdollisimman paljon muun muassa upotussodan tai merisaarron avulla.Malkki ym. Esimerkkejä näännytyssodista olivat ensimmäinen maailmansota ja Irakin-Iranin sota. ==Katso myös== * Kulutussota * Totaalinen sodankäynti ==Lähteet== * ===Viitteet=== Luokka:Sodankäynnin strategia
Seksikauppa

Seksikauppa on seksialan liike, jossa myydään seksivälineitä, pornoelokuvia, eroottisia alusvaatteita, eroottisia kirjoja ja lehtiä, ehkäisyvälineitä ja muuta aikuisviihdemateriaalia. Osassa seksikaupoista voi esimerkiksi katsella paikan päällä pornoelokuvia, striptease-esityksiä tai tirkistysesitystä ("peepshow"). Monissa maissa seksikauppojen toimintaa säännöstellään lainsäädännöllä: esimerkiksi alaikäisiä ei päästetä sisään. Joissain maissa, kuten monissa islamilaisissa maissa, seksikaupat ovat kokonaan kiellettyjä. Osassa maista seksikaupat eivät saa pitää näyteikkunalla esillä aikuisviihdemateriaalia, ja niiden on pidettävä sisäänkäynnin edessä varoituskylttejä pornografisesta materiaalista. Suomessa on ollut perinteisiä kivijalkaseksikauppoja vuosikymmeniä, mutta nykykyään suosittuja ovat internetissä sijaitsevat liikkeet, joiden tuotevalikoima saattaa olla hyvinkin laaja. Luokka:Kauppa Luokka:Seksiala
Touchstone Pictures

Touchstone Pictures (tunnetaan myös nimellä Touchstone Films) oli The Walt Disney Companyn elokuvadivisioona. Sen julkaisut on yleensä enemmän suunnattu aikuisille kuin Disneyn omat tuotannot, vaikkakin jotkut Touchstonen elokuvat, kuten Kuka viritti ansan, Roger Rabbit? (1988) ja Painajainen ennen joulua (1993), ottivat askeleen Disneyn tyylisuuntaan. Touchstonella oli myös televisiotuotanto-osasto, Touchstone Television. == Katso myös == * Luettelo Touchstone Picturesin elokuvista ==Aiheesta muualla== *Touchstone Picturesin kotisivut * Luokka:Disneyn elokuvayhtiöt
Man Man

Man Man on kokeellista rockia soittava yhtye Philadelphiasta. Yhtyettä on verrattu Tom Waitsiin, Frank Zappaan ja Captain Beefheartiin. Yhtye on niittänyt mainetta energisillä live-esiintymisillään. == Tuotanto == *The Man in a Blue Turban with a Face (2004) *Six Demon Bag (2006) Luokka:Yhdysvaltalaiset rockyhtyeet
Andrea Navarra

Andrea Navarra (s. 25. helmikuuta 1971) on italialainen rallikuljettaja. Navarra voitti rallin EM-sarjan mestaruuden vuonna 1998 sekä Italian rallisarjan mestaruuden vuonna 2004. Hän kilpaili myös rallin MM-sarjan kilpailuissa ja sijoittui neljänneksi Sardinian rallissa 2004. == Lähteet == == Aiheesta muualla == *Andrea Navarran virallinen kotisivu Luokka:Italialaiset ralliautoilijat Luokka:Rallin Euroopan-mestarit Luokka:Vuonna 1971 syntyneet Luokka:Elävät henkilöt
ROMmon

ROMmon Oy oli suomalainen tietoverkkojen mittaus- ja valvontajärjestelmiä valmistava ja markkinoiva yhtiö. ROMmon kehitti vuodesta 2001 helposti käyttöönotettavaa mittaus- ja monitorointijärjestelmää ammattilaisten käyttöön. F-Secure osti ROMmonin koko osakekannan 30. marraskuuta 2005. ROMmonin perustajana ja toimitusjohtajana toimi suomalainen Internet-pioneeri Petri Helenius. Yrityksen hallituksen puheenjohtajana toimi 2001–05 Harri Hursti. Luokka:Entiset suomalaiset tietoliikenneyhtiöt
Simon Stevin

Simon Stevin (1548/1549 Brugge – 1620 mahdollisesti Leiden)Simon Stevin oli flaamilainen matemaatikko ja insinööri. Hän vaikutti monilla tieteenaloilla sekä teorian että käytännön näkökulmasta. Hän kirjoitti teoksensa hollanniksi eikä latinaksi, kuten yleensä tapana oli hänen aikakautenaan. Stevin oli ensimmäinen, joka selitti vuorovesi-ilmiön johtuvan Kuun painovoimasta. Musiikin alalla hän määritteli matemaattisesti tasavirityksen tietämättömänä aiemmista kiinalaisista teksteistä. Stevinin keksintöihin kuuluvat myös purjeella kulkevat rattaat, joiden nopeus ylitti hevoskäyttöisten rattaiden nopeuden. == Lähteet == == Aiheesta muualla == Luokka:Alankomaalaiset matemaatikot Luokka:Insinöörit Luokka:Belgialaiset matemaatikot Luokka:1540-luvulla syntyneet Luokka:Vuonna 1620 kuolleet
Krassi

Krassi voi viitata seuraaviin kasveihin: * Krassit eli suomukrassit (Lepidium), kasvisuku ristikukkaiskasvien (Brassicaceae) heimossa. * Vesikrassit (Nasturtium), kasvisuku ristikukkaiskasvien heimossa. * Variksenkrassit (Coronopus), kasvisuku ristikukkaiskasvien heimossa. * Köynnöskrassit (Tropaeolum), kasvisuku köynnöskrassikasvien (Tropaeolaceae) heimossa.
Kulttuurirelativismi

Kulttuurirelativismi on näkemys, jonka mukaan yksilön uskomukset ja käyttäytyminen voidaan ymmärtää vain hänen oman kulttuurinsa ja yhteisönsä kontekstissa. Tämä näkemys pyrkii ymmärtämään erilaisia kulttuureita ja yhteiskuntia sellaisina kuin ne näyttäytyvät niiden sisältä käsin. Kulttuurirelativistit korostavat eri kulttuuristen arvojen ja tapojen suhteellisuutta ja tulkinnanvaraisuutta ja katsovat, että eri kulttuureja ei voida arvioida yhteisillä kriteereillä. Kulttuureja ei heidän mukaansa voi arvottaa eikä siten myöskään asettaa keskinäiseen paremmuusjärjestykseen. ==Historia== Kulttuurirelativismi oli alun perin reaktio 1800-luvun länsimaisten antropologien omista etnosentrisistä lähtökohdistaan tekemään tutkimukseen ”primitiivisistä” kansoista. Käsityksen kehittäjänä pidetään antropologi Franz Boasia, joka harmitteli 1900-luvun taitteessa, että länsimaiset antropologit pohjasivat ei-länsimaisten kulttuurien normeista ja tavoista tekemänsä arviot omiin kulttuurisiin arvoihinsa ja tapoihinsa. Boasin mukaan havaittujen etnologisten ilmiöiden syyt ovat kuitenkin syvällä kyseisten kulttuurien kontekstissa. Eri kulttuureissa esiintyvä samankaltainen ilmiö ole aina kehittynyt samasta syystä ja samalla tavalla, minkä vuoksi näitä ilmiöitä ei voi rinnastaa toisiinsa. Boas antoi esimerkiksi naamioiden käytön, joka joissain kulttuureissa liittyy pahojen henkien karkotukseen, toisissa kantajan ilmentämän hengen edustamiseen, ja kolmannessa jonkun muiston kunnioittamiseen. Tällaisten ilmiöiden merkityksen ymmärtäminen perustuu kyseisten kulttuurien tuntemiseen, ja Boasin mielestä kulttuureja pitääkin tutkia ajan kanssa ja yksityiskohtaisesti, jotta ilmiöiden historialliset syyt löydetään. Vasta sen jälkeen voidaan tehdä mitään vertailuja ja silloinkin vain läheisten heimojen vertailukelpoisten ilmiöiden kanssa. Kulttuurirelativismista tuli Boasin myötä suosittu epistemologinen ja metologinen tekniikka. Boasin jälkeen sitä käyttivät laajasti esimerkiksi Margaret Mead, Melville Herskovits ja Ruth Benedict. ==Moraalirelativismi== Ajan myötä kulttuurirelativismiin alettiin yhdistää moraalirelativismia, jonka mukaan minkään yhteisön moraalisia lakeja ei pystytä arvioimaan objektiivisesti, vaan kaikkien yhteisöjen moraalikoodit ovat samanarvoisia. Jos moraali on lähtöisin kulttuurista ja kietoutunut siihen, kulttuuri myös sitoo moraalia. Universaalia moraalia ei kulttuurirelativistien mukaan ole olemassa. Tämä on johtanut monenlaiseen kulttuurirelativismin kritiikkiin, jonka mukaan kulttuurirelativismi on muun muassa nihilististä ja luopuu hyvän ja merkityksellisen käsitteestä ja sitä kautta esimerkiksi moraalisen kehityksen mahdollisuudesta. Kulttuurirelativismia on arvosteltu myös siitä, että sillä puolustellaan kaikenlaisia vastenmielisiä tapoja ja ihmisoikeuksien loukkauksia, kuten kansanmurhia, naisten sukupuolielinten silpomista ja lapsenmurhia. == Katso myös == * Relativismi == Lähteet == == Kirjallisuutta == * == Aiheesta muualla == * Reetta Toivanen: Vähemmistöt oikeuksiensa paineessa . Tieteessä tapahtuu 4/2005. (PDF) Luokka:Etiikka Luokka:Kulttuuriantropologia et:Eetiline relativism
Raad-1 -ohjus

Raad-1 -ohjus on iranilaisvalmisteinen lyhyen kantaman panssarintorjuntaohjus, millaisia Hizbollah on ilmoittanut pitävänsä hallussa. Sen mukaan ohjuksen halkaisija on 333 mm ja sen taistelukärjen massa on 100 kg. Hizbollahin Libanonista Pohjois-Israeliin heinäkuun puolessa välissä 2006 ampumista raketeista suuri osa oli toisen maailmansodan neuvostoliittolaisten Katjuša- rakettien tyyppisiä, mutta Israelin ilmavoimien tukikohtaan, Har Meroniin Safedin lähelle, kymmenen kilometrin päähän Libanonin rajasta ammuttiin Raad-1:iä, joiden toimisäteeksi arvellaan 40–70 km. Fajr-5-ohjus on samankaltainen kuin Raad-1. Fajr-5-ohjuksia on Mercedes-Benz -kuorma-auton lavetilla neljä kappaletta. == Käyttäjät == ==== Valtioita: ==== * * * ==== Muita järjestöjä: ==== * Al-Quds Brigades * Hizbollah ==Aiheesta muualla== *World Tribune: Israel: Hamas seeks Iran missiles that could reach Tel Aviv, 7. heinäkuuta 2006 Luokka:Ohjukset
Har Meron

Har Meron on Galilean korkein vuori. Sen huippu on 1 208 metriä merenpinnan tason yläpuolella. Se sijaitsee aivan Meron-kylän vieressä. Vuorella on paikka, joka on hyvin pyhä monille juutalaisille, erityisesti ortodoksijuutalaisille, koska siellä sijaitsee rabbi Simeon bar Yochain hauta. Monet ortodoksijuutalaiset käyvät siellä Lag B'Omer -päivänä juhlistamassa hänen kuolinpäiväänsä. Monilla on tapana leikata tuolloin kolmivuotiaiden poikien hiukset ensimmäistä kertaa. Huhtikuussa 2021 Lag B’Omer -juhlaan osallistuneen väkijoukon keskuudessa levisi paniikki, ja ainakin 44 ihmistä kuoli tungoksessa. == Katso myös == * Luettelo maiden korkeimmista kohdista == Lähteet == == Aiheesta muualla == * Har Meron Microsoft Encarta Luokka:Israelin vuoret
Särkänniemen planetaario

Särkänniemen planetaario on Tampereella Särkänniemen huvipuistossa sijaitseva planetaario, jossa esitetään avaruuteen liittyviä elokuvia. Näsinneulan näkötornin kupeessa Särkänniemen pääportin lähistöllä toimiva planetaario valmistui vuonna 1969, ja sitä on uudistettu vuosina 1997, 2002 sekä 2024. Planetaario oli poissa käytöstä esitystekniikkaan liittyneiden teknisten ongelmien takia vuosina 2022–2023, jolloin myös varaosien saatavuus ja planetaarion jatko oli epävarmaa. Runsaan asiakaspalautteen myötä Särkänniemi päätti kuitenkin uusia planetaarion laitteistoa, ja planetaario avautui yleisölle jälleen 25. kesäkuuta 2024. Planetaariota vuokrataan myös auditorioksi, jolloin sen korkein sallittu henkilömäärä on 139 henkeä. Planetaariossa esitetään kaudella 2024 kahta elokuvaa, eikä siellä järjestetä enää tähtinäytöksiä. Planetaarion uudistaminen kesäksi 2024 maksoi satoja tuhansia euroja, mutta esitysten kuvanlaatu on Särkänniemen mukaan tarkempi kuin ennen uudistusta. == Lähteet == == Aiheesta muualla == *Planetaario Särkänniemen arkistoiduilla kotisivuilla Planetaario Luokka:Planetaariot
Gabú

Gabú on kaupunki sekä osa-alue eli sektori Guinea-Bissaussa. Se sijaitsee maan itäosassa 190 kilometriä Bissausta itään. Kaupunki on Gabún alueen hallinnollinen keskus. Kaupungissa on 41 612 ja osa-alueella 81 495 asukasta (vuonna 2009, väestönlaskenta). Osa-alueen pinta-ala on 2 122,8 neliökilometriä. Kaupunki on saanut nimensä Kaabun mandinkavaltakunnasta, jonka pääkaupunki Kansala sijaitsi Gabún lähistöllä. Fulbet valtasivat sen vuonna 1867, minkä jälkeen alue oli Futa Djallonin liittokunnan alainen. Gabún ja Forrean fulbet kävivät vuosina 1878–1890 verisiä sisällissotia, jotka auttoivat Portugalia valtaamaan alueen. Lamegoksi nimetystä Gabú-Sarasta tuli hallintoalueen keskus vuonna 1924. Vuonna 1927 paikkakunta sai takaisin entisen nimensä ja vuonna 1948 se nimettiin Nova Lamegoksi. Siirtomaa-ajan lopulla kaupunki oli tärkeä hallinnon sekä libanonilaisten ja syyrialaisten dominoiman kaupan keskus. Guinea-Bissaun itsenäisyyssodan aikana siellä oli myös suuri varuskunta. Nykyään Gabú on maan kolmanneksi suurin kaupunki. Se on tärkeä talouden ja naapurimaihin suuntautuvan kaupankäynnin keskus. ==Lähteet== Luokka:Gabún alue Luokka:Guinea-Bissaun kaupungit Luokka:Guinea- Bissaun osa-alueet
Anastasius I (paavi)

Pyhä Anastasius I (k. 19. joulukuuta 401)The Book of Saints: 38 oli paavina 27. marraskuuta 399 – 19. joulukuuta 401.Hanska 2005: 317 Hän julisti Origeneen kirjoitukset harhaoppisiksi pian sen jälkeen kun ne oli käännetty latinaksi. Hänen ystävänsä Hieronymus kuvaa häntä pyhänä miehenä, joka oli köyhyydessään rikas.Catholic Encyclopedia ==Lähteet== * * ===Viitteet=== Luokka:Paavit
Medúlla

Medúlla on vuonna 2004 julkaistu Björkin albumi. Levyllä Björk on keskittynyt luomaan uudenlaisia äänimaailmoja pelkästään ihmisääntä käyttäen. Ainoastaan kappaleissa "Ancestors" ja "Oceania" käytettiin äänimaailmaa luomaan pianoa sekä kappaleessa "Pleasure is All Mine" gongia. Levyllä esiintyy hänen lisäkseen beatboxaajia, kurkkulaulaja Tagaq ja islantilainen kuoro. Albumin myötä Björk sai myös kaksi Grammy-ehdokkuutta, joista toisen sai Medúlla vuoden parhaana alternative-albumina. Björk esitti kappaleen "Oceania" vuoden 2004 kesäolympialaisten avausseremoniassa. == Kappaleet == # # # # # # # # # # # # # # == Singlet == * * * Neljäs single olisi ollut "Where is the Line", mutta sitä ei julkaistu. Kappaleelle on tehty musiikkivideo. == Aiheesta muualla == *Lisää albumista Björkin kotisivuilla Luokka:Vuoden 2004 albumit Luokka:Björkin albumit
Innocentius I

Pyhä Innocentius I (n. 378–12. maaliskuuta 417) oli paavina 21. joulukuuta 401 – 12. maaliskuuta 417.The Book of Saints: 283Hanska 2005: 317 Hieronymuksen mukaan hän oli edellisen paavin, Anastasius I:n, poika, joka oli syntynyt ennen isänsä vihkimistä papiksi. Innocentiuksen ollessa paavina Alarik ja visigootit piirittivät Roomaa. Historioitsija Zosimus vihjaa Historia Nova -teoksessaan, että piirityksen aikana Innocentius salli väliaikaisesti yksityiset pakanauhrit. Zosimus viittaa myös siihen, että pakanoiden yritys elvyttää julkinen kultti ei saanut enää riittävästi kiinnostusta ja Rooma oli näin edellisen vuosisadan aikana kristillistynyt."Pope Innocent I". Catholic Encyclopedia. New York: Robert Appleton Company. 1913. Innocentius lujitti kirkon valtaa kaikin keinoin ja tuomitsi pelagiolaisuuden. == Lähteet == * * ===Viitteet=== Luokka:Paavit